DA Den Europæiske Unions Tidende C 225/21

Domstolens dom (Fjerde Afdeling) af 13. juni 2013 — Etablissement national des produits de l'agriculture et de la mer (FranceAgriMer), som er indtrådt i de rettigheder, der tilkommer Office national interprofessionnel des fruits, des légumes, des vins et de l’horticulture (Viniflhor) mod Société anonyme d’intérêt collectif agricole Unanimes (sagerne C-671/11 og C-672/11), Organisation de producteurs Les Cimes (sag C-673/11), Société Agroprovence (sag C-674/11), Regalp SA (sag C-675/11) og Coopérative des producteurs d’asperges de Montcalm (COPAM) (sag C-676/11) (anmodning om præjudiciel afgørelse fra Conseil d’État — Frankrig)

(Forenede sager C-671/11 — C-676/11) (1)

(Landbrug - Den Europæiske Udviklings- og Garantifond for Landbruget - begrebet »den kontrollerede periode« - mulighed for udvidelse og tidsmæssig placering af kontrolperioden - formålet om effektiv kontrol - retssikkerhed)

2013/C 225/34

Processprog: fransk

Den forelæggende ret

Conseil d’État

Parter i hovedsagen

Sagsøger: Etablissement national des produits de l’agriculture et de la mer (FranceAgriMer), som er indtrådt i de rettigheder, der tilkommer Office national interprofessionnel des fruits, des légumes, des vins et de l’horticulture (Viniflhor)

Sagsøgte: Société anonyme d’intérêt collectif agricole Unanimes (sagerne C-671/11 og C-672/11), Organisation de producteurs Les Cimes (sag C-673/11), Société Agroprovence (sag C-674/11), Regalp SA (sag C-675/11) og Coopérative des producteurs d’asperges de Montcalm (COPAM) (sag C-676/11)

Sagens genstand

Anmodning om præjudiciel afgørelse — Conseil d’État — fortolkning af artikel 2, stk. 4 i Rådets forordning (EØF) nr. 4045/89 af 21. december 1989 om medlemsstaternes kontrol med de foranstaltninger, der indgår i ordningen for finansiering gennem Den Europæiske Udviklings- og Garantifond for Landbruget, Garantisektionen, og om ophævelse af direktiv77/435/EØF (EFT L 388, s. 18) — begrebet »kontrolperiode« — en medlemsstats mulighed for at udvide kontrolperioden henset til kravene om beskyttelse af Unionens finansielle interesser — pligt til at afgrænse kontrolperioden — tilbagebetaling af en del af den modtagne støtte

Konklusion

Artikel 2, stk. 4, andet afsnit, i Rådets forordning (EØF) nr. 4045/89 af 21. december 1989 om medlemsstaternes kontrol med de foranstaltninger, der indgår i ordningen for finansiering gennem Den Europæiske Udviklings- og Garantifond for Landbruget, Garantisektionen, og om ophævelse af direktiv 77/435/EØF, som ændret ved Rådets forordning (EF) nr. 3094/94 af 12. december 1994, skal fortolkes således, at den kontrollerede periode i tilfælde, hvor en medlemsstat gør brug af muligheden for udvidelse heraf, ikke nødvendigvis skal slutte i den forudgående kontrolperiode, men også kan slutte efter denne periode. Nævnte bestemmelse skal dog ligeledes fortolkes således, at den ikke tillægger de erhvervsdrivende en ret til at modsætte sig andre eller mere omfattende kontroller i forhold til de i denne bestemmelse omhandlede kontroller. Heraf følger, at den omstændighed, at en kontrol udelukkende vedrører en periode, som slutter, før begyndelsen af den forudgående kontrolperiode, ikke i sig selv kan bevirke, at denne kontrol er ulovlig i forhold til de kontrollerede erhvervsdrivende.

(1) EUT C 89 af 24.3.2012.